עוזי מוסקוביץ'

עוזי מוסקוביץ' (בשמו המלא: עזריאל מוסקוביץ') (נולד ב-26 במרץ 1964) אלוף במיל' בצה"ל, בתפקידו האחרון כיהן כראש אגף התקשוב.

קורות חייו 
עוזי מוסקוביץ נולד בשנת 1964. התגייס לצה"ל ב-1982 לחיל השריון, את רוב שירותו שירת בחטיבה 500, במלחמת לבנון הראשונה שירת כלוחם בגדוד 195 של החטיבה. בהמשך עבר קורס מפקדי טנקים וקורס קציני שריון. מוסקוביץ' שירת במגוון תפקידי פיקוד והדרכה של החיל ובהם מפקד פלוגה מפקד גדוד 195, מפקד גדוד בחטיבה 460, קצין אג"ם עוצבת הפלדה. ב-1998 קודם לדרגת אל"ם ומונה למפקד "עוצבת הסוס הדוהר" (חטיבת מילואים משוריינת 217) ומפקד המרכז לאימונים באש. ב-2001 מונה למפקד חטיבה 500, והוביל אותה במבצע חומת מגן. ב-2003 מונה לקצין אג"ם פיקוד המרכז. ב-2004 מונה למפקד עוצבת עידן- אוגדת מילואים, בדרגת תת-אלוף. בשנים 2007–2005 כיהן כמפקד עוצבת סיני והמרכז הלאומי לאימונים ביבשה. ב-2007 מונה למפקד עוצבת הפלדה ובאוקטובר 2011 קודם לדרגת אלוף ומונה לראש אגף התקשוב. לאחר תפקיד זה השתחרר מצה"ל בשנת 2016.

מכהן כמנכ"ל חברת וויבגארד. מאפריל 2018 עד דצמבר 2021 כיהן בנוסף כחבר דירקטוריון בחברות מגדל אחזקות ביטוח ופיננסים ומגדל חברה לביטוח. כמו כן, מאז יוני 2021 מכהן כחבר דירקטוריון בחברת האב אבטחת מידע (ישראל) בע"מ, מונה לתפקיד יו"ר דירקטוריון החברה הזו ביום 1 במאי 2022.

מוסקוביץ' הוא בעל תואר ראשון בהנדסה אווירונאוטית מהטכניון, תואר שני במנהל עסקים מהשלוחה הישראלית של אוניברסיטת ניו יורק ותואר שני נוסף בלימודי אסטרטגיה מקולג' המלחמה של צבא ארצות הברית. נשוי ואב לשבעה ילדים, מתגורר במודיעין-מכבים-רעות.

קישורים חיצוניים 

 חילופי תפקידים בעוצבת הפלדה, 28 אפריל 2010, אתר "יד לשריון"
 הודעת דובר צה"ל + קורות חיים של האלוף הנכנס והאלוף היוצא
 
 
 
 .
 מוריה בן יוסף, "להקפיא תצורה של מערכות", אתר "ישראל דיפנס", 22 במאי 2012
 "המטרה: נ“צ מדויק בזמן אמת", אתר "ישראל דיפנס",  8 באוקטובר 2012

הערות שוליים 

מפקדי עוצבת עידן
מפקדי עוצבת הפלדה
מפקדי עוצבת סיני
אלופי צה"ל
מפקדי חטיבה 500
מפקדי המרכז לאימונים באש
מפקדי עוצבת הסוס הדוהר
ראשי אגף התקשוב
מפקדי המרכז הלאומי לאימונים ביבשה
קציני אג"ם של פיקוד המרכז
בוגרי תיכון רודמן, קריית ים
בוגרי הטכניון - מכון טכנולוגי לישראל
מפקדי גדודים בחטיבה 500
ישראלים שנולדו ב-1964